62024TO0213_INF
Определение на председателя на Общия съд от 6 август 2024 г. —Cortex Havacilik ve Turizm Ticaret/Комисия
(Дело T‑213/24 R)
„Обезпечително производство — Обща външна политика и политика на сигурност — Ограничителни мерки, приети с оглед на действията на Русия, дестабилизиращи положението в Украйна — Забрана за регистрираните извън Русия въздухоплавателни средства, които са притежавани или чартирани, или по друг начин контролирани от руски физически или юридически лица, образувания или органи, да се приземяват на територията на Съюза, да излитат от нея или да прелитат над нея — Член 3г от Регламент (ЕС) № 833/2014 — Явна недопустимост на жалбата в главното производство — Акт, който не подлежи на обжалване — Недопустимост“
1.
Обезпечително производство — Спиране на изпълнението — Условия за допустимост — Допустимост prima facie на жалбата в главното производство
(членове 278 и 279 ДФЕС)
(вж. т. 15 и 16)
2.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Ограничителни мерки, приети с оглед на положението в Украйна — Съобщение на Комисията във връзка с наложената на авиокомпания от трета държава забрана за приземяване, излитане или прелитане на територията на Европейския съюз — Преценка на този акт според съдържанието му, фактическия и правния му контекст и намерението и правомощията на Комисията — Актове, които се считат за актове на Комисията — Липса — Решение с неблагоприятни последици — Липса — Недопустимост
(член 263 ДФЕС; Регламент № 833/2014 на Съвета, член 3г и член 8, параграф 1)
(вж. т. 17—22, 25 и 27—31)
3.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Писмо, изпратено от учтивост от институция на Съюза в отговор на направено от адресата искане — Изключване
(член 263 ДФЕС)
(вж. т. 24)
Диспозитив
1)
Отхвърля молбата за допускане на обезпечение.
2)
Липсва основание за произнасяне по молбата за встъпване на Федерална република Германия.
3)
Всяка от страните понася направените от нея съдебни разноски във връзка с молбата за встъпване на Федерална република Германия.
4)
Не се произнася по съдебните разноски в останалата им част.